CELEX: 32006D0076
Language: sk
Date: 2006-01-30 00:00:00
Title: 2006/76/ES: Rozhodnutie Rady z  30. januára 2006  rozširujúce uplatňovanie rozhodnutia 2006/75/ES, ktorým sa mení a dopĺňa a predlžuje rozhodnutie 2001/923/ES o vytvorení výmenného, pomocného a školiaceho programu na ochranu eura proti falšovaniu (program  Pericles ), na neúčastnícke členské štáty

8.2.2006   
            
            
               SK
            
            
               Úradný vestník Európskej únie
            
            
               L 36/42
            
         
      ROZHODNUTIE RADY
   
   z 30. januára 2006
   rozširujúce uplatňovanie rozhodnutia 2006/75/ES, ktorým sa mení a dopĺňa a predlžuje rozhodnutie 2001/923/ES o vytvorení výmenného, pomocného a školiaceho programu na ochranu eura proti falšovaniu (program „Pericles“), na neúčastnícke členské štáty
   (2006/76/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 308,
   so zreteľom na návrh Komisie,
   so zreteľom na stanovisko Európskeho parlamentu (1)
   
   keďže:
   
               (1)
            
            
               Rada pri prijímaní rozhodnutia 2006/75/ES (2) uviedla, že by sa malo uplatňovať v účastníckych členských štátoch, ako sú vymedzené v prvej zarážke článku 1 nariadenia Rady (ES) č. 974/98 z 3. mája 1998 o zavedení eura (3).
            
         
               (2)
            
            
               Výmena informácií a personálu, podpora a odborné školenia v rámci programu Pericles by však mali byť v celom Spoločenstve jednotné, a preto by sa mali prijať potrebné kroky, aby sa zabezpečila rovnaká úroveň ochrany eura v členských krajinách, ktorých úradnou menou nie je euro,
            
         ROZHODLA TAKTO:
   Článok 1
   Uplatňovanie rozhodnutie 2006/75/ES sa rozširuje aj na iné členské štáty ako účastnícke členské štáty, ako sú vymedzené v prvej zarážke článku 1 nariadenia (ES) č. 974/98.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   
      V Bruseli 30. januára 2006
      
         
            za Radu
         
         
            predsedníčka
         
         U. PLASSNIK
         
      
   
   
      (1)  Stanovisko z 13. októbra 2005 (zatiaľ neuverejnené v úradnom vestníku).
   
      (2)  Pozri stranu 40 tohto úradného vestníka.
   
      (3)  Ú. v. ES L 139, 11.5.1998, s. 1. Nariadenie naposledy zmenené a doplnené nariadením (ES) č. 2169/2005 (Ú. v. EÚ L 346, 29.12.2005, s. 1).